তহশীল অফিসে ভূমিকর পরিশোধ করতে আসা বাড়বকুণ্ডের হাতিলোটা এলাকার আমির হোসেন বাদশা ও মুরাদপুর গোপ্তাখালী এলাকার ব্যবসায়ী দিদারুল আলম জানান, “তহশীল অফিসের আঙ্গিনার পরিত্যক্ত জায়গায় গড়ে তোলা ফলের বাগানটি সত্যিই মনোমুগ্ধকর পরিবেশের সৃষ্টি করেছে। অফিস কার্যালয়ের বাইরে সবুজের অপূর্ব মেলবন্ধন মুহূর্তেই নজর কাড়ছে এখানে আসা বিভিন্ন শ্রেণি পেশার মানুষদের। কর্ম ব্যস্ততার মাঝেও ভূমি কর্মকর্তার নিজ চেষ্টায় গড়ে তোলা ফলের বাগান এ অফিস কার্যালয়ের সৌন্দর্য কয়েকগুণ বৃদ্ধি করেছে। তারা ভূমি কর্মকর্তার ভূয়সী প্রশংসা করে আরো বলেন, সেদিন আর বেশি দূরে নয়, যেদিন তার দেখানো পথে হেঁটেই সীতাকুণ্ডের প্রতিটি সরকারি, বেসরকারি অফিস কার্যালয়ের বাইরের পরিত্যক্ত জায়গায় গড়ে তুলবেন ফল ও ফুলের বাগান। যা সীতাকুণ্ডের কৃষিকে আরো সমৃদ্ধ করবে।